Nafarroako Parlamentuko Mahaiak, 2020ko maiatzaren 4an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Bakartxo Ruiz Jaso andreak aurkezturiko galdera, zahar-etxe eta desgaitasun-zentro bakoitzean egindako testen, positiboen eta hildakoen (diagnostikoarekin nahiz diagnostikorik gabe) datu gaurkotuei buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Nafarroako Gobernuari igortzea, Legebiltzarreko Erregelamenduko 194. artikuluak agindutakoari jarraikiz, idatzizko erantzuna bidal dezan.

Iruñean, 2020ko maiatzaren 5ean

Lehendakaria: Unai Hualde Iglesias

GALDERAREN TESTUA

EH Bildu Nafarroa talde parlamentarioko eledun Bakartxo Ruiz Jasok, Legebiltzarreko Erregelamenduan ezarritakoaren babesean, honako galdera hauek aurkezten ditu, Nafarroako Gobernuak idatziz erantzun ditzan, Gobernuko lehendakariak ez baitzien erantzunik eman Covid-19aren krisia dela-eta Parlamentuaren egoitzan egindako agerraldietan.

Zeintzuk dira zahar-etxe eta desgaitasun-zentro bakoitzean egindako testen, positiboen eta hildakoen (diagnostikoarekin nahiz diagnostikorik gabe) datu gaurkotuak? Honako xehetasun hauek ematea eskatzen dut: zentro bakoitzean zer egunetan egin zen testa, egindako test-kopuru erreala eta erabiltzaileen nahiz langileen kopuru osoarekiko ehunekoa, positibo sintomatikoak eta asintomatikoak.

Foru parlamentaria: Bakartxo Ruiz Jaso